Občas nečas

Občas nečas je časopis študentov na Univerzite Konštantína Filozofa v Nitre.

Vychádza vždy trikrát ročne. Je bezplatný a možno ho nájsť vo všetkých budovách univerzity.

Občas nečas je registrovaný v zozname printových periodík Ministerstva kultúry Slovenskej republiky pod evidenčným číslom EV2805/08.

 Tematické zameranie 
Občas nečas podáva informácie o novinkách na univerzite, internátoch, ale aj samotnom meste Nitra. Prináša reportáže zo športových podujatí, recenzie divadelných predstavení, informuje o školstve a približuje čitateľom dianie v študentskom živote.

Rubrikami časopisu sú: Zo školstva, UKF life, Medzi riadkami, ON predstavuje, EKO, Rande s Nitrou, Kultúra, Šport. Pravidelne je zaraďovaná aj rubrika s názvom Špeciál, ktorej zameranie sa každým číslom líši a nedotýka sa iba študentov. 

Časopis vyhlásil vo svojom štatúte názorovú nezávislosť od svojho vydavateľa.

Cieľovou skupinou sú čitatelia z prostredia univerzity, ale aj obyvatelia Nitry a vďaka webstránke už aj čitatelia z celého Slovenska.

 Ocenenia 
 Štúrovo pero 2009 – 2. miesto v kategórii vysokoškolských časopisov
 Štúrovo pero 2010 – 2. miesto v kategórii vysokoškolských časopisov
 Štúrovo pero 2011 – 2. miesto v kategórii vysokoškolských časopisov
 Štúrovo pero 2011 – 2. miesto v kategórii vysokoškolských časopisov
 Štúrovo pero 2013 – Cena primátora mesta Zvolen v kategórii vysokoškolských časopisov
 Štúrovo pero 2014 – Cena Krajskej knižnice Ľ. Štúra vo Zvolene v kategórii vysokoškolských časopisov
 Štúrovo pero 2016 – 2. miesto v kategórii Elektronické magazíny
 Štúrovo pero 2016 – Cena TASR šéfredaktorke časopisu Kristíne Bielej za najtvorivejší žurnalistický počin
Štúrovo pero 2017 –  3. miesto v kategórii Vysokoškolské časopisy
Štúrovo pero 2017 –  3. miesto v kategórii Elektronické magazíny
Štúrovo pero 2018 – 1. miesto v kategórii Zlaté Štúrovo pero a cena nadácie Čisté slovo
Štúrovo pero 2019 – 2. miesto v kategórii Vysokoškolské časopisy

 Externé odkazy 
 Webstránka časopisu
 Fanpage časopisu

Kategória:Slovenské študentské časopisy